Հունձք (Ժյուլ Բաստիեն Լըպաժ)

Հունձք (), ֆրանսիացի նկարիչ Ժյուլ Բաստիեն Լըպաժի 1877 թվականին վրձնած նկարն է։ Պատկանում և ցուցադրվում է Օրսե թանգարանում։ Նկարի չափը 160 × 195 սմ է։ Գրականության մեջ հանդիպում է նաև Հանգիստ դաշտում վերնագրով։

Պատմություն
Նկարը առաջին անգամ ցուցադրվել է 1878 թվականին Փարզի սալոնում։

Նկարը ձեռք է բերել Լյուքսեմբուրգի այգու թանգարանը 1885 թվականին Ժյուլ Բաստիեն Լըպաժի նկարների հետմահու վաճառքի ժամանակ Ժորժ Պետիի () պատկերասրահից։ Լյուքսեմբուրգի այգու թանգարանի աշխատակիցները պետք է ընտրեին Լըպաժի երկու նկարներից մեկը՝ («Գյուղական սեր» կամ  «Հունձք»)։ Վերջնական ընտրությունը կանգնել է «Հունձք»-ի վրա, իսկ «Գյուղական սեր» կտավը գնել է մեկենաս Սերգեյ Տրետյակովը Տրետյակովյան պատկերասրահի հավաքածուի համար։ Հետագայում նկարը տեղափոխվել է Պուշկինի անվան Կերպարվեստի թանգարան ։

1929-1980 թվականներին նկարը գտնվել է Լուվրում, իսկ 1980 թվականին տեղափոխվել է  Օրսե թանգարան, որտեղ էլ գտնվում է մինչ այսօր։

Նկարագիր 
Նկարում պատկերված է գյուղացի զույգ, որը հանգստանում է դաշտում ծանր աշխատանքից հետո։ Տղամարդը պառկած է հնձած խոտին, դեմքը ծածկել է ծղոտե գլխարկով, որի տակից միայն մորուքն է երևում։ Երիտասարդ կինը նստած է։ Նրա դիրքը և դեմքի արտահայտությունը մատնում են հերոսուհու ծայրահեղ հոգնածությունը։ Կարելի է նշել նկարի լուսանկարչական ճշտությունը։ Հորիզոնի գիծը բավականին բարձր է, պատկերի ետին պլանի մեծ մասը զբաղեցնում են հնձած խոտը, դաշտը, և միայն վերին հատվածում երևում է երկնքի մի փոքր հատված։

Ծանոթագրություններ 

Օրսե թանգարանի նկարներ
1877 նկարներ
Ֆրանսիայի արվեստ
Ժյուլ Բաստիեն Լըպաժի նկարներ